
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „MAŽŲJŲ MIESTELIŲ TURIZMO GALIMYBĖS (SINTAUTAI)“

2009 m. rugpjūčio 27  d. Nr. T -284
Šakiai


Savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 41 p., nusprendžia: 


1. Pritarti projekto „Mažųjų miestelių turizmo galimybės (Sintautai)“   rengimui.


2. Rengti ir teikti  paraišką 2007- 2013 m. Sanglaudos skatinimo veiksmų programos prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai” įgyvendinimo priemonės VP3-1.2.-VRM-01-R „Prielaidų spartesnei ūkinės veiklos diversifikacijai kaimo vietovėse sudarymas“ finansavimui.


3. Užtikrinti ne mažesnį kaip 7,5 proc. projekto vertės bendrafinansavimą iš savivaldybės  biudžete Regioninės plėtros programai  numatomų lėšų, jei pagal pateiktą paraišką bus skirta  2007–2013 m. Sanglaudos skatinimo veiksmų programos parama.

4. Įpareigoti savivaldybės administracijos direktorių Juozą Puodžiukaitį pasirašyti visus su projektiniu pasiūlymu ir paraiška   susijusius dokumentus.



5. Numatyti savivaldybės 2010 metų biudžete Regioninės plėtros programoje projekto „Mažųjų miestelių turizmo galimybės (Sintautai)“  bendrafinansavimui reikalingas lėšas, nustatomas pagal viešųjų pirkimų procedūras.

                  6. Skirti savivaldybės administracijos Regioninės plėtros skyriaus vedėją Vitą Girdauską projekto „Mažųjų miestelių turizmo galimybės (Sintautai)“ vadovu, atsakingu už projekto paraiškos pateikimą ir projekto įgyvendinimą. Skirti savivaldybės administracijos Centralizuotos buhalterijos skyriaus buhalterę Daliją Bakšienę projekto finansininke.

                  7. Pripažinti netekusiu galios savivaldybės tarybos 2008 m. kovo 27 d. sprendimą Nr.T-84 „Dėl projekto „Mažųjų miestelių turizmo galimybės“.
Savivaldybės mero pavaduotojas,
pavaduojantis savivaldybės merą



Algimantas Damijonaitis

